b'\n_START_ARTICLE_\nCrna Trava\n_START_PARAGRAPH_\nCrna Trava je naselje i op\xc4\x87ina Jablani\xc4\x8dkog okruga (Srbija). Osim Crne Trave u op\xc4\x87ini je vi\xc5\xa1e naselja od kojih su najve\xc4\x87a: Darkovce, Gradska i Zlatance._NEWLINE_Na sjeverozapadu op\xc4\x87ina grani\xc4\x8di s op\xc4\x87inom Vlasotince, na sjeveroistoku s op\xc4\x87inom Babu\xc5\xa1nica, a na jugu s Op\xc4\x87inom Surdulica. Na jugozapadu je op\xc4\x87ina Vladi\xc4\x8din Han, a na zapadu je op\xc4\x87ina Leskovac. Na istoku je Bugarska._NEWLINE_Podru\xc4\x8dje Crne Trave je planinskog karaktera s visinama izme\xc4\x91u 346 m i 1721 m. Kroz op\xc4\x87inu te\xc4\x8de rijeka Vlasina._NEWLINE_Crna Trava nastaje kao metoh bugarske Aja Sofije. Crnotravci se naseljuju iz prete\xc5\xbeno rudarskih regija kao Kopaonik, Ra\xc5\xa1ke Oblasti i Rudnika. Tijekom srpskih seoba ve\xc4\x87ina dolazi s Kosova. Status varo\xc5\xa1i Crnotravci kupuju od turaka. Poslije Drugog svetskog rata ve\xc4\x87ina Crnotravaca se seli u Beograd. Crnotravci su poznati po gra\xc4\x91evinarskim djelatnostima u svim krajevima biv\xc5\xa1e SFRJ._NEWLINE_Vlasinsko jezero je samo 10 km udaljeno od Crne Trave.'